..Z A P I S N I K
sa 11. (jedanaeste) sjednice Vijeća Mjesnog odbora Travno,
održane u utorak, 13. travnja 2022. godine


Sjednica je održana u prostoru Mjesne samouprave u Zagrebu, Ulica Božidara Magovca br. 63, s početkom  u 18.00 sati.

	Nazočni članovi Vijeća: Gracijela Gabriel – Pukšec, Tihana Ivić, Damir Miškec, Fran Radonić Mayr, Iva Plejić Brnčić, Tomislav Prpić, Mario Šćekić, Božica Paić i Vlatka Sabadi.


Predsjednica Vijeća Mjesnog odbora Travno gđa. Tihana Ivić otvara sjednicu i pozdravlja sve prisutne. Utvrđuje da je na sjednici prisutno devet (9) članova Vijeća pa utvrđuje da Vijeće može pravovaljano raspravljati i odlučivati.

	
USVAJANJE ZAPISNIKA

         Predsjednica Vijeća Mjesnog odbora Travno gđa. Tihana Ivić daje na glasovanje Zapisnik sa 10. (desete) sjednice, koji je prihvaćen jednoglasno (9 „za“).
	
   
USVAJANJE DNEVNOG REDA

Predsjednica Vijeća Mjesnog odbora gđa. Tihana Ivić predlaže sljedeći Dnevni red:


D n e v n i   r e d:

1. Dorada zaključka o uređenju igrališta za Rugby klub Novi Zagreb – zaključak, donosi se
2. Ugradnja dodatnih rasvjetnih tijela na već postojeću javnu rasvjetu- bočalište zapadno od mamutice
3. Obnova rukohvata na platou slušalice BM 12-24 – zaključak, donosi se
4. Zamjena ili uređenje postojeće oglasne ploče na trgiću sjeverno od platoa Mamutice – zaključak, donosi se
5. Požurnice za sve donesene zaključke na koje nije zaprimljen odgovor
6. Korištenje prostora MO Travno - zaključak, donose se
7. Pitanja, prijedlozi i obavijesti

Predsjednica Mjesnog odbora Travno predlaže dodatnu točku dnevnog reda: Korištenje prostora MO Travno za Matica hrvatskih umirovljenika podružnica Travno.

Vijeće Mjesnog odbora Travno jednoglasno (9 „za“) prihvaća Dnevni red.




Ad. 1. Dorada zaključka o uređenju igrališta za Rugby klub Novi Zagreb

Vijeće Mjesnog odbora Travno jednoglasno (9 „za“)  donosi

ZAKLJUČAK

O doradi zaključka o uređenju igrališta za Rugby klub Novi Zagreb


1. Predsjednica Vijeća MO Travno predstavlja zahtjev Rugby kluba „Novi Zagreb“ za uređenje igrališta, a koji se sastoji od:
· uređivanje sportskog terena
· poravnavanje površine
· uklanjanje dotrajale željezne konstrukcije
· postavljanje vlastitih reflektora na već postojeća rasvjetna tijela
· osposobljavanje rasvjete uz mogućnost ručnog paljenja od 18 sati i s automatskim gašenjem u 22 sata, a po uzoru na otvoreno igralište u Utrinama
· uklanjanje uništenih klupa
· postavljanje vrtne kućice (montažnog objekta ili radnog kontejnera) veličine do 16m2 koju bi se koristilo kao mini svlačionicu prilagođenu za najmlađe članove kluba, kao prostor za ostavu opreme, presvlačenje najmlađih korisnika i sklanjanje od nepovoljnih vremenskih uvjeta za vrijeme sezone treniranja na otvorenom.
· sadnju živice koja bi omeđila igralište za treniranje i na taj način dodatno spriječila vršenje velike i male nužde kućnih ljubimaca 
· preseljenje tuja

2. Navedeni zaključak je jednim dijelom već donesen na prošloj sjednici. Novije stavke zahtjeva su sadnja živice i postavljanje samostalnog kontejnera koji bi se koristio kao svlačionica i koji su ovim zaključkom odobreni. Nažalost, nakon provedenog izvida i savjetovanja sa stručnom službom Zrinjevca odbija se stavka zahtjeva uklanjanje tuja. Razlozi odbijanja zahtjeva leže u starosti i visini jedinki tuja čije bi uklanjanje bilo izrazito skupo, ali i nepovratno pogubno za navedene jedinke koje nakon preseljenja više ne bi mogle ponovno pustiti korijenje. 

3. Vijeće Mjesnog odbora Travno donosi zaključak kojim se prihvaća prijedlog uređenja sportskog terena, poravnavanje terena u smislu ispunjavanja rupa unutar već postojećeg igrališta, uklanjanja dotrajalih konstrukcija i klupa, postavljanje kontejnera ne većega od 16m2 te sadnje živice koja bi omeđila igralište pod uvjetom da se naprave 2 prolaza kroz živicu. Ove bi radnje samostalno proveo Rugby klub Novi Zagreb. Postavljanje reflektora i osposobljavanje ručnog paljenja istih treba provesti Gradski ured za obnovu, izgradnju, prostorno uređenje, graditeljstvo, komunalne poslove i promet - sektor za građenje komunalne infrastrukture i održavanje javnoprometnih površina, javnih objekata i javne rasvjete.

4. Ovaj Zaključak dostavlja se Vijeću Gradske četvrti Novi Zagreb – istok, Gradskom uredu za obnovu, izgradnju, prostorno uređenje, graditeljstvo, komunalne poslove i promet - sektor za građenje komunalne infrastrukture i održavanje javnoprometnih površina, javnih objekata i javne rasvjete i Rugby klubu Novi Zagreb.


Ad. 2. Ugradnja dodatnih rasvjetnih tijela na već postojeću javnu rasvjetu- bočalište zapadno od mamutice

Vijeće Mjesnog odbora Travno jednoglasno (9 „za“)  donosi


ZAKLJUČAK

O ugradnji dodatnih rasvjetnih tijela na već postojeću javnu rasvjetu - bočalište zapadno od mamutice


1. Predsjednica Vijeća MO Travno predstavlja prijedlog korisnika bočališta zaprimljenog na e-mail MO Travno kojim se traži ugradnja dodatnih rasvjetnih tijela na već postojeću javnu rasvjetu.

2. Nakon kraće rasprave Vijeće Mjesnog odbora Travno donosi zaključak kojim se odbija navedeni prijedlog. Naime, navedeni prostor nije evidentiran za tu namjenu (bočalište) te je Vijeća mišljenja da prostor ne treba dodatno osvjetljavati te da zahtjev nema osnove.

3. Ovaj Zaključak dostavlja se Vijeću Gradske četvrti Novi Zagreb – istok.


Ad. 3. Obnova rukohvata na platou slušalice BM 12-24

Vijeće Mjesnog odbora Travno jednoglasno (9 „za“)  donosi


ZAKLJUČAK

O obnovi rukohvata na platou slušalice BM 12-24

1. Predsjednica Vijeća MO Travno predstavlja prijedlog obnove rukohvata na platou slušalice BM 12-24. Predstavnik suvlasnika g. Zrnić je uputio molbu da se ruinirana ograda koja je u velikoj mjeri trula, a na pojedinim dijelovima nedostaju rukohvati te tako predstavljaju ugrozu ponajviše za stanare te zgrade, ali i za ostale koji se tim platoom koriste.

2. Vijeće Mjesnog odbora Travno donosi zaključak kojim se prihvaća navedeni prijedlog.

3. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za obnovu, izgradnju, prostorno uređenje, graditeljstvo, komunalne poslove i promet.






Ad.4. Zamjena ili uređenje postojeće oglasne ploče na trgiću sjeverno od platoa Mamutice

Vijeće Mjesnog odbora Travno jednoglasno (9 „za“)  donosi

Z A K LJ U Č A K
o zamjeni ili uređenju postojeće oglasne ploče na trgiću sjeverno od platoa Mamutice

1. Predsjednica MO Travno, Gđa. Tihana Ivić predstavlja prijedlog uređenja ili zamjene postojeće oglasne ploče na trgu sjeverno od platoa Mamutice. Oglasna ploča je u izrazito zapuštenom stanju, pošarana i neuredna te se predlaže njezina obnova i uređenje. Također, predlaže se da se sa sjeverne strane zadrži Plan naselja Travno, a sa južne omogući uredno plakatiranje.
1. Vijeće Mjesnog odbora Travno jednoglasno podržava navedeni prijedlog.

1. Ovaj zaključak dostavlja se Vijeću Gradske četvrti Novi Zagreb – istok i Gradskom uredu za obnovu, izgradnju, prostorno uređenje, graditeljstvo, komunalne poslove i promet.

Ad. 5. Požurnice za sve donesene zaključke na koje nisu zaprimljeni odgovori

Vijeće Mjesnog odbora Travno jednoglasno (9 „za“)  donosi

Z A K LJ U Č A K
o požurnicama za sve donesene zaključke na koje nije zaprimljen odgovor

1. Predsjednica MO Travno, Gđa. Tihana Ivić predstavlja točku dnevnog reda kojim se potražuju požurnice za sve donesene zaključke na koje nisu zaprimljeni odgovori nadležnih ureda i službi kojima su dostavljeni.

2. Vijeće Mjesnog odbora Travno jednoglasno podržava navedeni prijedlog.

3. Ovaj zaključak dostavlja se Vijeću Gradske četvrti Novi Zagreb – istok.


Ad. 6. Korištenje prostora MO Travno

Vijeće Mjesnog odbora Travno jednoglasno (9 „za“)  donosi

ZAKLJUČAK
o povremenom korištenju prostora MO Travno (mala dvorana) za Matica hrvatskih umirovljenika podružnica Travno

1. Vijeće Mjesnog odbora Travno jednoglasno odobrava povremeno korištenje prostora MO Travno male dvorane u terminu svaki ponedjeljak, utorak, srijeda i petak od 16.00- 20.00 h te četvrtak od 16.00.-18.00. i to isključivo u periodu od 25.04.-01.06.2022. Matici hrvatskih umirovljenika podružnica Travno za potrebe održavanja Naprednog tečaja informatike za umirovljenike. Obzirom da malu dvoranu koriste isključivo Vijećnici MO Travno za održavanje sjednica, redovnih tjednih dežurstava i internih sastanaka, VMO Travno zadržava pravo naknadne promjene termina u dogovoru sa Maticom hrvatskih umirovljenika podružnica Travno.

2. Ovaj Zaključak dostavlja se Vijeću Gradske četvrti Novi Zagreb – istok i Matici  hrvatskih umirovljenika - Podružnica Travno.

Ad. 7. Pitanja, prijedlozi i obavijesti
  
Ad. 7.1. Raspored dežurstava Vijećnika MO Travno:

1. MO Travno utvrđuje sljedeći raspored vijećnika za tjedna dežurstva za pitanja i prijedloge građanstva u prostorima MO:

14.04. Damir Miškec
21.04. Fran Radonić Mayr
28.04. Božica Paić
05.05. Tomislav Prpić
12.05. Graciela Gabriel – Pukšec
19.05. Iva Brnčić-Plejić 
26.05. Vlatka Sabadi
02.06. Mario Ščekić
09.06. Tihana Ivić

Predsjednica Vijeća Mjesnog odbora Travno zaključuje sjednicu u 18:35. sati i zahvaljuje se svim prisutnima na sudjelovanju u radu sjednice Vijeća.


Zapisnik vodila:
Tihana Ivić

Zapisnik napisala:
Tihana Ivić

Zagreb, 13. travnja 2022.

